Wir, nachbenempten Uͦli im Wile, der mùller, ✳ Waͤlte und Werna, sin eelichen suͤne, burgere ze Zofingen, tuͦnd kunt allermengklich und verjechent offennlich mit dem brieffe,
das wir alle drye gemeinlich und unverscheidenlich von den erwirdigen in gott geistlichen und unsern genedigen frowen, ✳ der aͤpptissin und gemeinem convent des gotzhuses
zuͦ Kùngsveld, ✳ Sant Claren ordens, in Costentzer bistuͦm gelegen, ✳ und in sunder an ir statt ✳ und in irem namen ✳ von yetz ir gnaden hoffmeister, ✳ namlich dem fromen, wisen Ruͦ¬
dolffen Nieszlin, ✳ unserm lieben herren, ✳ die Nider Mùli uff der Wigren ✳ by Zofingen gelegen, ✳ die leider verwarlosigklich ✳ von fùres nott abgangen und verbrunnen ist, ✳ zuͦ
unsern ✳ und unser aller dryer erben handen und gewalt gemeinlich mit dem wasser und des wassers ingang und uszgang, ✳ ouch mit den wuͤren, ✳ wasserrùnsen, ✳ wasserleitn̄,
mit grund, ✳ mit gràt ✳ und gemeinlich und sunderlich ✳ mit allen andern ehafttigen dingen, ✳ rechten und zuͤgehoͤrden, ✳ so von alterhar darzuͦ, nach mùli und der statt Zofingn̄
recht ✳ und gewonheit, gehoͤrt, zuͦ rechtem lehen umb acht und zweintzig mùtt guͤts und wolbereites kernen, ✳ Zofinger messes, ✳ in den gedingen enphangen haben, ✳ das
wir, ✳ unser erben oder nachkomen alle die wile und wir die mùli ✳ verzinsen mogen oder wellen den vorgeschriben zinsz, ✳ syben mùtt kernen gelts fùr alles hefften,
entweren und verbieten ✳ alle fronvasten irem schaffner zuͦ Zofingen ✳ in der statt zuͦ sinen handen und gewalt ✳ antwurtten sùllent und wellent gentzlich àn allen
iren schaden ✳ und hierumb ✳ durch besunder gnàden, willen ✳ und ernstlicher bitt wegen der ersamen, wisen schulthessen und raͤte der statt Zofingen, unser lieben
herren ✳ und guͤten frùnden, ✳ haͤnd uns die vorgnan̄ten unser genedig frowen ✳ ein treffenliche stùre zuͦ widerbringung der verbrun̄en mùli ✳ und an den buwe gegeben ✳ achtzig malter kornes, ✳ Zofinger messes, ✳ und darzuͦ ettlich zinse abe gelassen ✳ mit den gedingen und in der bescheidenheit, ✳ das wir alle drye unvˀscheidenlich
dieselben mùli mit aller zuͤgehoͤrd fùr disz hin gentzlich und gar ✳ von nùwem uff ✳ mit hus, ✳ mit tachen, ✳ mit gemachen, ✳ mit waͤnden, mit den kenelen, ✳ mit wasser raͤdern,
mit kampraͤdern̄, ✳ mit der roͤll mùli, ✳ mit der su mùli, ✳ mitt der obren und nidern wisz mùli, ✳ mit der obren und nidern huszmùli, ✳ mitt allen steinen, ✳ ringen und
zappffen, ✳ uszwendig und inwendig, ✳ ouch mit der bloͤwen ✳ und allen andren rechttungen, ✳ zuͦgehoͤrden und geschirre, ✳ mit namen wannen, ✳ rytern, sypen haͤrin
und hoͤltzen, vierteiln, ymen, ✳ schlegeln, ✳ hebysen, ✳ bottken, trimblen, ✳ troͤgen und kasten, ✳ so denn̄ zuͦ einer soͤmlichen mùli ✳ in all wege gehoͤrt, ✳ widerbringen und
buwen und in guͤten eren ✳ unzergengklich halten und haben soͤllent und wellent, ✳ ane der egnan̄ten unser genedigen frowen ✳ oder irer amptlùten kosten und schaden. ✳
und ob es sich dheinest da gott der almechtig vor sin welle gefuͦgte, ✳ das sy von landes gebresten oder krieges wegen ✳ zerstoͤrt oder verbrênt wùrde, ✳ des sollen wir,
noch unser erben oder nachkomen ✳ keinen schaden gewinnen, ✳ weder an dem buwe noch an den zinsen, dheins wegs ✳ denn̄ nach erckantnisse eins schulthessen und ràtes
ze Zofingen ungevarlich. ✳ gefuͦgte es sich aber sust, ✳ das man von krieges nott wegen ✳ die mùli abschliessen oder brechen muͤste, ✳ so soͤllen wir, unser erben ✳ oder nachkomen ✳ nach gelegenheit der loͤffen ✳ und gestalt der sachen ✳ inen gefoͤlgig sin ✳ und die mùli helffen schliessen nach unserm besten vermogen, än all widerred und geverde ✳ und nach soͤlicher kriegen oder urloͤges stillung ✳ und richtung, ✳ so wir denn̄ die mùli widerumb an ir statt bringen ✳ oder setzen wòlten, moͤchten wir
uns denn̄ beidersidt, aber es wêre von des schliessens ✳ oder ander sachen wegen wie die darruͤrtent, ✳ selber miteinander nit vereinen, ✳ wie uns denne die vorgenan̄ten
schulthessen und räte ze Zofingen darumb ✳ vereinent und entscheident, ✳ da by soͤllen wir bliben ✳ und dem beidersidt nachfolgen ân alle geverde. ✳ gefuͦgte es sich òch
dheinest jemer uber kurtz oder lang zitt, ✳ das wir, unser erben oder nachkomen ✳ von der mùli gàn und unser rechttung einem andern zuͦ kouffen geben woͤlten, ✳ des
sond uns ✳ die vorgnan̄ten unser gnedig frowen gestatten ✳ und vergùnsten ✳ mit der bescheidenheit, ✳ ob wir sy also verkoufften, ✳ das wir sy denne ✳ einem erbern
manne, ✳ der sy umb zinsz und urbuw nach aller pillicheit ✳ vertrösten moͤg zuͦ kouffen geben soͤllent, ✳ der sich alles des, ✳ so von uns an disem brieffe verschriben stât,
verbind und verschrib, als wir uns denn̄ ouch verbunden hànd ✳ und als wir das ouch alles by unsern guͦten trùwen ze haltende ✳ und dem gnuͦg ze sinde ✳ fùr ùns,
unser erben und nachkomen gelopt und versprochen hànd. und hieruff zuͦ merer sicherheit aller vor und nachgeschriben dingen, ✳ so von uns an disen brieff verschriben stàn, ✳ so haben wir ✳ den vilgnan̄ten unsern genedigen frowen und iren nachkomen ✳ fùr ùns, ✳ unser erben und nachkomen zuͦ eins zuͦ rechten bùrgen gebn̄ und
gesetzt ✳ die erbern, wisen ✳ Uͦlrichen von Russwil, burger Zofingen, ✳ und Uͦlrichen Hilfferding von Reiden, ✳ min, des obgn̄anten Uͦlis im Wile, schwager, ✳ die ouch mit
üns unvˀscheidenlich ✳ by iren guͦten trùwen gelept und versprochen hand ob wir, ✳ unser erben oder nachkomen ✳ an dheinerley puncten, stucken und artickeln in
disen brieff begriffen ✳ sùmig waͤrent ✳ und nit gnuͦg darum̄ taͤttent, ✳ wanne wir danne alle gemeinlich ✳ oder sunderlich ✳ von den offtgn̄ten unsern genedigen frowen
oder amptlùten gemant werden ✳ mit botten oder brieffen, ✳ von mund, ✳ zuͦ hus, ✳ zuͦ hoff oder under ougen, ✳ so söllen wir inwendig acht tagen nach der manung ✳ mit
unser selbs liben ✳ oder an unser yeglichs statt einen knechte unvˀzogenlich stellen und antwurtten zuͦ Zofingen in des wirtes hus, ✳ das uns in der manūg benempt wirt und
all da mit irem wissen anheben und leisten ✳ recht gewonlich und kuntlich giselschafft, yeglicher ye zwey mal an dem tage ✳ nach leistens recht. und darin by der egenanten
gelùpd niemer nuͦt fùrziechen noch ze worte haben, ✳ dheinerley fùrzog noch sach in keinen weg, ✳ ouch von der leistung nit lassen untz, das inen der gebrest darumb sy, denn̄
gemandt gehept hand, benomēn und abgegtragen wirt gentzlich an iren schaden. und wir syen also gemant und leistent oder nit ✳ noch denn̄ so haben die vil gedachten unser
genedig frowen oder ir ampt lùte ✳ vollen gewalt und guͦt recht uns umb soͤlichen vorgeruͤrten gebresten, kosten und schaden ob dheiner daruff gand, wurd zuͦ bekumbren
zuͦ hefften, ✳ zuͦ pfenden und umb ze tribent, ✳ ouch alles unser guͦt darumb an zegriffent, ✳ in stetten, in gerichten uff dem lande und allenthalben mit gericht, geistlichem
oder weltlichem, oder ane gericht, ✳ wie inen das eben ist, ✳ und jemer als vil und gnuͦg untz das inen aller der gebrest darinn sy gemant hand, benomen und gnuͦg
beschicht ✳ àn iren schaden. ✳ und sol uns noch unser guͦt, beid ligends und farends, vor soͤlichen angriffen niemer mit schirmen noch bedecken, dheinerley sach, in keinen weg,
wan̄ wir ùns hierumb alles schierms ✳ und aller fryheit und rechten, ✳ beid geistlicher und weltlicher, verzigen und begeben haben ✳ gantz und gar mit krafft disz briefs,
als dick und ouch ein bùrg abgat, ✳ als dick sond wir, egn̄ten hoͤptseͣcher, ✳ und der ander nuͤtz bùrg ✳ an des abgangen statt einen andern bùrgen inwendig acht tagen
den nechsten ✳ nach ir vordrung setzen und geben der sich alles des verbind, ✳ so sich der abgangen verbunden hatt. und taͤttent wir des nit, ✳ so soͤllen wir aber darumb
in vorgeschribner wise ✳ so lang leisten untz das inen der abgangen bùrg ersatzt wirdet. ✳ und mogent wir ouch darumb angriffen und pfenden in aller wise und masz
als davor vorschriben stat. ✳ wir, obgnan̄ten im Wile, vatter und sùne, gelobent ouch fùr ùns und unser erben ✳ by den egedachten unsern trùwen die vorgn̄anten unser
bùrgen und alle ander, so hienach in diser sach ùnser burgen werdent, ✳ und all ir erben ✳ von diser bùrgschafft und von allem kosten und schaden ✳ zuͦ lidigent und ze loͤsent wie sy
hie von jemer zuͦ kosten und schaden schaden koment. ✳ und erloubent inen ouch hierumb manuḡ ✳ und angriff ✳ zuͦ glicher wise, als da vor von uns allen verschriben stàt. und diser dingen
aller zuͦ warem, vestem und offem urckùnde ✳ haben wir, beid obgnant̄ parthien, namlich Ruͦdolff Nieszlin der hoffmeister, in namen und an statt miner genedigen frowen, egnant̄, und wir,
vilgn̄anten im Wile, vatter und sùne, mit vlissigem ernste erbetten die vorgemelten unser lieben herren und frùnde, schulthessen und räte ze Zofingen, die uns in vorgeschribner wise
mit unser beiderteilen willen ✳ vereint und betragen hand, ✳ das die ir statt secret ingsigel, inen und allen iren nachkomen unschèdlich, und ùns zuͦ ubersagent aller vorgeschriben dinge
offenlich hand tuͦn hencken an disen brieffe. ✳ wir, vorgn̄ten buͦrgen, verjechent ouch der bûrgschafft und alles, des so von uns geschriben statͤ, an den brieff. und des zuͦ vestem, warem
urckùnde haben wir einhelligklich erbetten den fromen, wisen Hannsen Martin, ✳ zuͦ disen zitten schulth̄s Zofingen, das der sin ingsigel, im und sinen erben unschëdlich, fur uns
in bùrgen wise ouch hât tuͦn hencken an den brieff, der zwen̄ in glicher lut geschriben, ✳ und des yettweder vorgn̄anten parthien einer geben ist, ✳ an sant Sebastianus, des
martrers, tag, ✳ do man zalt nach Crists gepùrt tusent vierhundert fùnfftzig und sechs jare.